ማህበሩ ውጤታማ በሚያደርጉት ላይ ትኩረት አድርጎ እየሰራ መሆኑን ገለጸ
አምቦ፡- አበበች ጎበና የህጻናት ክብካቤ ልማት ማህበር ውጤታማ በሚያደርጉት ላይ ትኩረት አድርጎ እየሰራ መሆኑ የማህበሩ ዳይሬክተር አስታወቁ።የማህበሩ ዳይሬክተር አቶ እሸቱ አረዳ የማህበሩን አጠቃላይ እንቅስቃሴ አስመልክተው ለአዲስ ዘመን ጋዜጣ እንደገለጹት፣ማህበሩ ከ10 አመት በፊት የጤና፣ የትምህርት፣የመኖሪያ እና የመጸዳጃ ቤት ግንባታን ጨምሮ ሁለገብ በሆኑ የልማት ሥራዎች ይሰራ ነበር። በዚህም ቁጥሩ ወደ አንድ ነጥብ አራት ሚሊዮን የሚደርስ ማህበረሰብ ተጠቃሚ ሲያደርግ ቆይቷል።ማህበሩ ከተለያዩ ለጋሾች የሚደረግለት ድጋፍ በመቀነሱ ከ10 አመት ወዲህ በአቅሙ ሊሰራቸው በሚችላቸውና ውጤታማ በሚያደርጉት ላይ ትኩረት አድርጓል ያሉት ዳይሬክተሩ፤ በተለይም ህፃናት፣ ሴቶችና ወጣቶች አተኩሮ በመስራቱ በአሁኑ ወቅት 350ሺ ሰዎችን ብቻ ተደራሽ ያደረገ ሥራ በመስራት ላይ ይገኛል። ማህበሩ በአመት ስድስት መቶ ሴቶችን የኪስ ገንዘብ እየከፈለ በነፃ በተለያየ ስልጠና ክህሎት በማብቃት ሥራ በማስያዝ እያገዘ መሆኑን የጠቆሙት አቶ እሸቱ፣ በአመት ሰባት ሺ ህፃናትም ይረዳል ብለዋል።ማህበሩ አቅሙን ግምት
ውስጥ በማስገባት ቀደም
ሲል ለሚያከናውናቸው የልማት
ሥራዎች ይጠቀምባቸው የነበሩ
የተለያዩ ፕሮጀክቶችን ሊሰሩ
ለሚችሉና በአጋርነት አብረውት
ለነበሩት በማስረከብ አገልግሎታቸው
እንዲቀጥል ማድረጉንም አስረድተዋል።
ሰሞኑን ለአምቦ ዩኒቨርሲቲ
ያስረከበው በምዕራብ ሸዋ ዞን ቶኪ ኩታዬ ወረዳ ከ30 አመት በፊት የማህበረሰብ አገልገሎት ይሰጥበት የነበረውን ሁለገብ የልማት ማዕከልን በአብነት ጠቅሰዋል።ማህበሩ በራሱ ከሚሰራቸው
የገቢ ማስገኛ ሥራዎች
በተጨማሪ ሜሽን ፎር
ሜንሽን ድርጅት፣ፕላን ኢንተርናሽናል
ኢትዮጵያና ደምቦስኮ እያገዟቸው
እንደሆነ አመልክተዋል። ማህበሩ
በመደበኛና በጊዜያዊ ለሦስት
መቶ ሰዎች የሥራ
ዕድል መፍጠሩንም ገልጸዋል።የማህበሩ
መስራች የክብር ዶክተር
አበበች ጎበና በጤና
ምክንያት ቤት ቢውሉም
የጀመሩት የበጎ ተግባር
ሥራ ተጠናክሮ መቀጠሉን
አስታውቀዋል።አዲስ ዘመን የካቲት 19/2012 ለምለም መንግሥቱ